rlitschk/wikidir huggingface dataset:
De Horst (hoochdüütsch Horst) is en lütten Oort in de Gemeen Dörbern in’n Landkreis Veern, Neddersassen. Dat Water ut’n Oort flütt af över de Schipse, den Donnerhorster Graven un den Hämelseegraven na de Aller. De Naveröörd sünd Hülsen in’n Noorden, Donnerhorst, Wohlendörp un Olendiek in’n Noordoosten, Risch un Rethen in’n Oosten, Olenborg, Wöhlkenhütt un Stöcken in’n Süüdoosten, Hämelsee un Anderten in’n Süden un Hämelhusen in’n Westen. De Oort kummt 1258 toeerst in de Oorkunnen vör, as de Bischop von Minnen, Wedekind, dat Klooster Wasra mit twee Hööv in de Horst belehnt. In öllere Tieden hett de Oort Güntershorst heten. De hüdige Landsstraat 200 von Rethen na Eestrup is eerst 1860 boot worrn. In de Franzosentied von 1810 bet 1814 hett de Oort to de Mairie Rethen in’n Kanton Rethen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. In de Midd von dat 19. Johrhunnert is de Oort Deel von de Gemeen Hülsen worrn. De Oort hett vör 1859 to de Huusvaagdie in dat Amt Rethen tohöört un denn von 1859 bet 1885 to dat Amt Ahlden. Na 1885 weer dat in’n Kreis Fambossel. De
Carl Friedrich Goerdeler (* 31. Juli 1884 in Schneidemühl, Provinz Posen; † 2. Februar 1945 in Berlin-Plötzensee) weer en düütsch Jurist, Politiker (DNVP) un Wedderstandskämper gegen den Natschonalsozialismus. He hörr to de führen zivil Köpp vun de Wedderstandsbewegen un sull nah den Anslag vun’n 20. Juli 1944, an dessen Planung he maatgevend bedeeligt weer, dat Amt vun den Riekskanzler övernehmen. Goerdeler stamm ut en preußisch Beamtenfamilie. He weer siet 1911 as Kommunalpolitiker tätig un van 1930 bit 1937 Böverbörgermeester vun Leipzig. Geistig orienteer sück Goerdeler an de preußischen Traditschoon un en wertschapsliberalen Wertkonservatismus. De Verwaltungsfackmann weer in de 1920er Johren mehrfack as Riekskanzler in' Gespräch, bevör he 1931/1932 un 1934/1935 dat Amt vun den Riekskommissar för de Priesbillen inneharr. De Machtöverdragen an de NSDAP hett Goerdeler tonächst positiv bewert. Ut sien konservativ Weltansicht herut hett he sück vun Anfang wiegert, Liddmaat vun de Partei to wurrn, un entwickel sück bit 1936 to en entscheeden Gegner vun dat Regimes. As in Leipzig in' November 1936 dat Denkmal vun den jöödschen Komponisten Felix Mendelssohn Bartholdy afreeten wurr, is Goerdeler demonstrativ vun dat Amt vun den Böverbörgermeester torüchtreeden. In de folgen Johren is he dör de Staaten vun de Westmächte reist, um vör
Ants Arturowitsch Antson (russisch: Антс Артурович Антсон}}; * 11. November 1938 in Tallinn; † 31. Oktober 2015) weer en sowjeetsch Iesflinklöper un estnisch Sportfunktschonäär. Antson weer in de Jöögd as Lichtathlet, Tennisspeler un Eishockeyspeler spoodriek, bevör he sück mit Iesflinkloop befaaten dee. Af 1963 wurr he bi Kalev Tallinn vun den ehmalgen Olympiasieger Boris Schilkow traineert, de hüm an de Weltspitze führen dee. 1964 wunn he bi de sowjeetsch Meesterschapen den Titel över 10.000 m, wurr Tweet över 5000 m un keem in’ Mehrkamp up den fievten Platz. In dat sülvige Johr geev he sien Debüt in internatschonalen Wettbewarfen un wurr Mehrkamp-Europameester. Bi de Olympisch Winterspelen 1964 in Innsbruck wunn he de Goldmedaille över 1500 m (vör Kees Verkerk un Villy Haugen) un wurr Fievt över 10.000 m. In’ Ansluss stell he in Oslo mit 4:27,3 min en Weltrekord över 3000 m up. Bi de Mehrkamp-Weltmeesterschapen 1964 keem he över 500 m to Fall un belegg in de Gesamtwertung blots den 15. Rang. Dennoch wurr hüm an dat Enn’ vun de Saison de Oscar Mathisen Memorial Trophy tospraaken. Bi de sowjeetsch Mehrkampmeesterschapen wunn Antson 1965 Sülver, 1966 Bronze, 1967 Gold un 1968 weer Sülver. Todem hett he 1967 un 1968
We’ermööd (hoochdüütsch Weddermöde) is en lütten Oort in de Gemeen Veerhöben (Samtgemeen Solzhusen) in’n Landkreis Horborg, Neddersassen. De Oort liggt in’n Noorden von de Lümbörger Heid an de Luh. De Naveröörd sünd Veerhöben in’n Noordoosten, Westergellsen in’n Süüdoosten, Loobk in’n Süden, Solzhusen in’n Süüdwesten, Toppenstää in’n Westen un Gastää in’n Noordwesten. Dichtbi liggt ok Sneed. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Bet in de Midd von dat 19. Johrhunnert hett de Oort to Solzhusen mit bihöört, is denn aver in de Gemeen Veerhöben wesselt. De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett We’ermööd för en Tied to dat Amt Solzhusen höört. Na 1885 weer dat in’n Kreis Winsen. 1932 is dat Deel von’n Kreis Horborg worrn. We’ermööd is evangeelsch-luthersch präägt un höört to dat Kaspel von de Johannis-Kark in Solzhusen. För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt
Winsen betekent Winsen, Stadt in de Gemeen Winsen in’n Landkreis Horborg, Neddersassen, Winsen, Oort in de Gemeen Winsen in’n Landkreis Celle, Neddersassen, Winsen, Gemeen in’n Kreis Sebarg, Sleswig-Holsteen. Kiek ok bi: Winson, Vinson. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gemeen Winsen betekent Gemeen Winsen, in’n Landkreis Horborg, Neddersassen, Gemeen Winsen, in’n Landkreis Celle, Neddersassen, Gemeen Winsen, in’n Kreis Sebarg, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Stadt Buxthu is en Gemeen in’n Landkreis Stood in Neddersassen mit 40.919 Inwahners (Stand 31. Dezember 2022). Hauptoort von de Gemeen is Buxthu, aver dor höört ok noch en Reeg Öörd ümto mit bi. De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Jörk in’n Noorden, Vosshusen in’n Oosten, Mesborg in’n Süden, Beekdörp un Obbens in’n Süüdwesten un Nottensdörp un Neekark in’n Noordwesten. De Gemeen Buxthu is an’n 1. Juli 1972 ut de olen Gemenen Buxthu, Dammhusen, Neeklooster, Heendörp, Imbeek, Eindörp, Öbergünn, Ketzendörp, Doans (mit Heimbrook un Pippens) un Ottens tohoopleggt worrn. De fröheren Gemenen Ooldklooster un Neeland weren do al siet 1931 Deel von Buxthu. Siet 1972 is de Gemeen indeelt in negen Oortschoppen, de egen Oortsvörsteihers hebbt: Buxthu Doans Dammhusen Eindörp Heendörp Imbeek Neeklooster Ottens Öbergünn/Ketzendörp De Tallen för de aktuellste Wahl (2016) fehlt in disse List noch. Du kannst mithelpen un jem indragen! Liddmaten 2011: As Börgermeester: Katja Oldenburg-Schmidt CDU: Mirko Bartsch, Arnhild Biesenbach, Heinrich Bröhan, Birgit Butter, Robert Kamprad, Sylvia Köhnken, Marianne Lüthje, Petra Möhle, Thomas Müller, Olaf Riesterer, Beate Schleßelmann SPD: Astrid Bade, Jochen Dammann, Christel Lemm, Nick Freudenthal, Michael Gerkens, Hans-Uwe Hansen, Franziska Knoefel, Helmut Knoefel, Christian Krüger, Uwe
Timmerloh (hoochdüütsch Timmerloh) is en Dörp in de Gemeen Soltau in’n Landkreis Heidkreis, Neddersassen. De Oort höört polietsch al von öllers bi Deimen mit bi. De Oort liggt in de Lümbörger Heid. In’n Oosten von Timmerloh hett de Luh ehren Born. De Naveröörd sünd Behrn un Bissen in’n Noordoosten, Töpen in’n Süüdoosten, Harm un Deimen in’n Süüdwesten, Langwedel in’n Westen un Häbe un Schaal in’n Noordwesten. Timmerloh weer de nöördlichste Punkt in dat Bisdom Minnen. Na Noorden to leeg dat Bisdom Veern. De Oort hett vör 1852 to de Vaagdie Soltau in de Amtsvaagdie Fambossel-Soltau tohöört un denn von 1852 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Landkreis Heidkreis heet. De Oort is an’n 1. März 1974 as Deel von de Gemeen Deimen mit de Gemeenreform in Neddersassen an de Gemeen Soltau kamen. Timmerloh is evangeelsch-luthersch präägt un höört to dat Kaspel von de Johannis-Kark in Soltau. För de Kathoolschen is de St.-Maria-Kark in Soltau tostännig. De Schriever Carl Mardorf hett 1950 en Book Der Schäfer von Timmerloh schreven. Timmerloh liggt an en Siedenstraat von de Kreisstraat 2, de in’n Noordoosten na Bissen
Hassel (hoochdüütsch Hassel) is en lütten Oort in de Gemeen Jesborg (Samtgemeen Jesborg) in’n Landkreis Horborg, Neddersassen. Bi Hassel doot de Schierhoorner Beek un de Breddbeek dicht bienanner liggen. De Schierhoorner Beek flütt aver na Süüdwesten un denn bi Holm in de Seev un de Breddbeek na Noordoosten un in Jesborg in de Seev. De Naveröörd sünd Jesborg un Asendörp in’n Noordoosten, Diekshuus un Drumbargen in’n Süüdoosten, Höpen in’n Süden, Schierhoorn in’n Süüdwesten, Thälsdörp un Weih in’n Westen un Lüll un Wiedenhoff in’n Noordwesten. Hassel is as Tegelhoff von Schierhoorn ut anleggt worrn. Dicht bi Hassel harr ok de Künstler Johann Michael Bossard sien Atelier un hett dor von 1912 bet to sien Dood 1950 leevt. De Oort hett vör 1885 to de Amtsvaagdie Garlstörp in dat Amt Winsen tohöört. Na 1885 weer dat in’n Kreis Winsen un is 1932 Deel von’n Landkreis Horborg worrn. De Oort weer fröher Deel von de Gemeen Schierhoorn, is denn aver in de Gemeen Jesborg wesselt. Hassel is an’n 1. Juli 1972 as Deel von de Gemeen Jesborg mit de Gemeenreform in Neddersassen an de nu gröttere Gemeen Jesborg kamen. Hassel is evangeelsch-luthersch präägt un höört to dat Kaspel von de Martinskark in Jesborg.
Michael Grenfell „Mike“ Davies (* 9. Januar 1936 in Swansea; † 2. November 2015) weer en britisch Tennisspeler un Ünnernehmer ut Wales. 1960 verlor Davies in Wimbledon tosommen mit sien Landsmann Bobby Wilson dat Finale in de Düppelkonkurrenz gegen den Mexikaner Rafael Osuna un den US-Amerikaner Dennis Ralston in dree Sätzen mit 7:5, 6:3 un 10:8. Darover herut stunn he in de Eenzelfinals vun San José 1958 un Gstaad 1960. In de Johren 1957, 1959 un 1960 weer he in de britisch Rangliste up Platz een führt. Tüschen 1955 un 1960 hett Davies 16 Begegnungen för de britisch Davis-Cup-Mannschap bestreeden. He wunn 15 vun sien 22 Eenzelpartien as ok 9 vun sien 15 Düppelpartien. Nah sein Intoog in dat Düppelfinale vun Wimbledon nehm Davies en Angebot över 4500 £ pro Johr vun Jack Kramer wohr, dat hüm to'n Profisportler maken dee. Dat stunn in' Wedderspröök to de dormalig Regelungen vun de International Tennis Federation, de in hör Wettbewarfen blots Amateure aber kien Profispeler toleet. Folgerichtig wurr Davies en wiedere Deelnahm in' Davis Cup un bi Grand Slams ünnerseggt. Davies führ fortan mit anner Profispeler eegen Turniere dör un wurr eerst Spreeker vun en fröh Spelervereenigung, de en Vörrieder vun de
De Tegelkamp (hoochdüütsch Ziegelkamp) weer en lütten Oort in de Gemeen Buxthu in’n Landkreis Stood, Neddersassen. De Tegelkamp liggt in’n Süüdwesten von de Ooldstadt Buxthu in de Neegd von’n Bahnhoff Buxthu un an dat linke Över von de Eest. 1864 is dat Gaswark Buxthu an’n Tegelkamp boot worrn. 1889 is ut dat Gaswark dat Ünnernehmen Stadtwarken Buxthu worrn, dat ok vondaag noch an’n Tegelkamp sitt. Ok de Liemfabrik Erich Meyer (von 1951 af an Rakoll-Warken) hett op’n Tegelkamp seten. De Oort hett vör 1885 to de Stadt Buxthu höört, de to keen Amt tohöört hett. Na 1885 weer dat in’n Kreis Jörk un is 1932 Deel von’n Kreis Stood worrn. De Oort is an’n 1. Juli 1972 as Deel von de Gemeen Buxthu mit de Gemeenreform in Neddersassen an de nu gröttere Gemeen Buxthu kamen. Tegelkamp is evangeelsch-luthersch präägt un hett fröher to dat Kaspel von de Petrus-Kark in Buxthu höört. An’n 1. Januar 1964 is de Karkengemeen von de Paulus-Kark in Ooldklooster nee grünnt worrn, to de dat Rebeed sietdem tohöört. För de Kathoolschen is de St.-Maria-Kark in Buxthu tostännig. C. H. Jansen: Statistisches Handbuch des Königreichs Hannover. 1824, Sied 692: http://books.google.de/books?id=tG0AAAAAcAAJ&pg=PA692 Friedrich W. Harseim, C. Schlüter: Statistisches Handbuch
Weid (hoochdüütsch Weide) is en lütten Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi. Weid liggt an’n Rand von de Masch von de Elv na de Randmooren un dormit ok an de Grenz von Oolland. Na Süden to liggt dat Naturschuulrebeed Moor bi Buxthu. De Naveröörd sünd Finkenriek/Rübk in’n Oosten, Vosshusen in’n Süüdoosten, Öbergünn un Imbeek in’n Süden, Hogendannen, Oostmoor un Buxthu in’n Süüdwesten, Neeland in’n Westen un Moorenn in’n Noordwesten. De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn. De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen. Weid is evangeelsch-luthersch präägt un höört to dat Kaspel von de Petrus-Kark in Buxthu. För de Kathoolschen is de St.-Maria-Kark in Buxthu tostännig. Dör Weid löppt de Kreisstraat 40, de in’n Noordoosten in de K 19 övergeiht un in Nincoperdiek an de Landsstraat 235 ran löppt, In’n Süüdwesten geiht de K 40 na Buxthu un an de Bundsstraat 73. De nächste
Quarrendörp (hoochdüütsch Quarrendorf) is en Dörp in de Gemeen Hanstää (Samtgemeen Hanstää) in’n Landkreis Horborg, Neddersassen. De Oort liggt in de Lümbörger Heid good een Kilometer in’n Oosten von de Smale Au. Na Oosten to liggt dat Toppenstäer Holt. De Naveröörd sünd Braackel un Tangendörp in’n Noordoosten, Toppenstää un Garlstörp in’n Süüdoosten, Niendörp un Hanstää in’n Süüdwesten, Diekshuus in’n Westen un Asendörp, Smafelln un Marxen in’n Noordwesten. Quarrendörp kummt 1158 toeerst in de Oorkunnen vör. De Naam in de öllsten Oorkunnen weer Querendorpe oder Querendarpe. De Naam warrt trüggföhrt op en Handmöhl von’n Typ Queern. In’n Eersten Weltkrieg sünd söven Soldaten ut Quarrendörp fullen oder vermisst un in’n Tweten Weltkrieg 45. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn. De Oort is
Ambrosius is de Naam von Ambrosius vun Alexandria († 251), christlichen Theoloog, Ambrosius vun Mailand (333–397), Bischop, Ambrosius Aurelianus (5. Johrhunnert), britisch Feldherr, Ambrosius Camaldulensis (1386–1439), toskaanschen Humanist un Theoloog, Ambrosius vun Oelde, Bomeester ut Westfalen, Ambrosius Ehinger (1500–1533), düütschen Konquistador, Hermann Ambrosius, Komponist, Ambrosius Lobwasser (1515–1585), düütschen Politiker un Dichter vun den Psalter vun Genf. Babenhen is Ambrosius en röömschen Binamen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Bahnhoff Noordholt is en Bahnhoff mit de Bahnhoffskategorie 6 un twee Gleise an de Bahnlien Bremerhoben–Cuxhoben in Noordholt. De Bahnhoff liggt in dat Zentrum von Noordholt an de Bahnhoffstraat (K 68), een Kilometer in’n Westen von de L 135 (fröher Deel von de B 6). De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 is de Bahnhoff in Bedriev gahn. De Bahnhoff Noordholt is annerthalv Kilometer in’n Oosten von dat ole Dörp Noordholt anleggt worrn un weer toeerst blots en Hollpunkt mit een Gleis. Eerst later, besünners nadem de Flegerhorst Noordholt anleggt worrn is (1914 bet 1919 un denn wedder 1938), sünd jümmer mehr Hüüs in de Neegd von Bahnhoff un Flegerhorst boot worrn, so dat de Bahnhoff vondaag dat Zentrum von Noordholt billt. Bet 1913 hett de Bahnhoff dree Gleise kregen un dat geev Aftwiegers na’n Flegerplatz, na dat Hartsteenwark un na de Fischmehlfabrik. 1937 is en Aftwieger na de Kasern boot worrn. Dat Gleis na’n Flegerplatz is üm 1950 rüm afboot worrn un dat na de Fischmehlfabrik üm 1960 rüm. In de Johren 2000, nadem de Noordseebahn den Verkehr op de Bahnlien övernahmen
Sid Vicious (* 10. Mai 1957 in London; † 2. Februar 1979 in New York) weer de bekannte Bass-Gitarrist vun de Punk-Band The Sex Pistols. Baren is he as John Simon Ritchie. 1977 keem he an Stäe vun Glen Matlock in de Band. As Johnny Rotten de Sex Pistols verlaten harr, hett Sid Vicious ok sungen. Een kann sik dor öber strieden, of Vicious en groten Musiker weer. He weer bekannt vunwegen dat Chaos, dat he bröch, wenn he upträden dö. Na dat Ut’neenfallen vun de Sex Pistols füng Vicious en Solokarriere an. He weer swaar afhängig vun Drogen. Mit sien Fründin un Mit-Junkie Nancy Spungen güng he nah New York. Eens Morgens is se dootstaken upfunnen wurrn, un Vicious weer bi ehr in de Kamer. Dor hefft se em mitnahmen un achter Trallen sett. Dat düch, he harr so veel Drogen nahmen, dat he sik nich dor up besinnen konn, wat an den Abend vördem passeert weer. As he na dat Betahlen vun en Borg freekamen weer, füng he en Striet mit den Broder vun Patty Smith an un keem wedder en paar Dage achter Trallen. As he freelaten wurr, hett sien Mudder in de Wahnung vun siene nee
William Wilson Saunders (* 4. Juni 1809 in Little London bi Wendover (Buckinghamshire); † 13. September 1879 in Worthington (Leicestershire)) weer en britisch Botaniker, Entomoloog un Lepidopteroloog. Sien offiziell botaansch Autorenkürzel luut „Saunders“. Sien Vader weer Vikar in Kirtlington in Oxfordshire un Saunders wurr privat ünnerricht un an de Militärakademie vun de East India Company in Addiscombe. Dornah weer he Pionieroffizier un gung 1830 nah Indien. Blots een Johr later kehr he torüch un gung in de Versekerungswertschap tonächst as Mitarbeiter vun sien lateren Schwegervader Joshua Saunders. As de ok weer he Underwriter vun Lloyd’s of London, weer in deren Komitee un in dat Shipping Comittee vun Lloyds. He harr en bedüüdend Insektensammlung (besünners Bottervagels, Huutflögler), de vun Francis Walker un anner Entomologen (Insecta Saundersiana, 1850 bis 1869) beschreeven wurrn. Sien Sammlung enthull tallriek nee Aarten. He sammel ok Planten, beschreeven in Refugium Botanicum (London, 1869 bis 1873) dör Botaniker as Reichenbach un J. G. Baker. Denn folg 1871/72 Mycological Illustrations (mit Worthington G. Smith). He weer bekannt för sien Gorden in Reigate, wo he af 1857 wahnen dee. In de Wertschapskrise 1873 gung dat mit sien Firma ok bargdaal un he muss sien Sammlungen verkoopen. He truck dornah nah
Zellplasma, wetenschopplich meist Cytoplasma (vun ooldgr. κύτος kýtos „Fatt“, „Höhl“ un πλάσμα plásma „Maaksel“), ok Zytoplasma, warrt de Grundstruktur nömmt, de de Zellen utfüllen deit. Se besteiht ut dat fletige Zytosol mit allerhand Stoffe, de dor in uplööst sünd, un ut dat Zellskelett, wat faster is. Na buten hen warrt dat Zellplasma afslaten dör de Zellmembran (Membrana cellularis oder Zytolemma, bi de Planten ok Plasmalemma). In dat Zellplasma swömmt de Zellen ehre Organellen, dormank ok de Zellkarn, dat Binnenplasma-Nett, de Peroxisome un de Mitochondern. De sünd alltohopen dör sunnerliche Membrans gegen dat Zellplasma hen afslaten (Hier hefft sik avers de Forschers noch over in’e Plünnen: Gifft ok wecke, de meent, de Organellen weern en Deel vun dat Zellplasma). De Begreep „Cytoplasma“ is 1863 vun den düütschen Anatomie-Perfesser Albert von Kölliker in de düütsche Spraken inföhrt wurrn. He hett dat bruukt as Synonym for „Protoplasma“. Eerst vun 1882 af an is dat to’n wetenschopplichen Naam vun dat Zellplasma sunner Karn un Plastiden wurrn. So harr Eduard Strasburger dat vorslahn. Dat Zellplasma is de Grundsubstanz vun de Zellen. De Grundsubstanz tohopen mit de Zellorganellen warrt Protoplasma nömmt. Wenn de Zellorganellen dör Zentrifugatschoon utscheedt weert, denn blifft Cytosol over. An den Rand vun
Rafael Herrera Osuna (* 15. September 1938 in Mexiko-Stadt; † 4. Juni 1969 in Monterrey) weer en mexikaansch Tennisspeler. Osuna weer 1963 as eerst un bither eenzig Mexikaner de Nummer 1 in’ Welttennis (vun de Amateure). To sien gröttste Erfolgen hörrn de Sieg in’ Herreneenzel bi de US Open 1963, as he sück gegen den Australier Frank Froehling in dree Satzen dörsetten kunn. Een Johr dorvör harr he tosommen mit sien Landsmann Antonio Palafox dat Düppelfinale gegen de Amerikaner Chuck McKinley un Dennis Ralston in fiev Satzen wunnen. De hemm sück den Titel in dat sülvig Endspeel 1963 torüchhaalt. Ok bi de Düppelkonkurrenzen in Wimbledon weer he 1960 spoodriek. Tosommen mit Dennis Ralston wunn he gegen de Briten Mike Davies un Bobby Wilson in dree Satzen. Tosommen mit Antonio Palafox wunn he dissen Wettkamp 1963 noch eenmal, ditmal gegen de Franzoosen Jean-Claude Barclay un Pierre Darmon in veer Satzen. Rafael Osuna keem 1969 bi en Floogtüüchafstört to Dood. Kört vörgher harr he Mexiko meest alleen to’n 3:2-Sieg in’ Davis Cup över Australien führt. 1979 wurr he in de International Tennis Hall of Fame upnommen. ATP-Profil (engelsch) ITF-Profil (engelsch mit Bild) Davis-Cup-Statistik (engelsch) Indrag up de Sieden vun de International Tennis
De Universität Paris-Saclay (franzöösch: Université Paris-Saclay) is en 2014 grünnd Technisch Hoochschool un Universität in Saclay, Frankriek. De UPS hett as Teel ünner de Top 10 vun de weltwiet führen Eliteuniversitäten intogahn.. Dat eerst akadeemsch Johr vun de Universität sull in' September 2015 anfangen. École normale supérieure de Cachan ENSTA ParisTech Institut des sciences et industries du vivant et de l'environnement CentraleSupélec ENSAE ParisTech Télécom ParisTech École polytechnique SupOptique École des hautes études commerciales de Paris Universität Paris-Süd Universität Versailles Universität Paris-Saclay. Mehr Biller, Videos oder Audiodateien to’t Thema gifft dat bi Wikimedia Commons. UPS Homepage (engelsch) (franzöösch) "La future Université Paris-Saclay aura les moyens de rivaliser avec la concurrence internationale" http://www.actu.u-psud.fr/fr/etablissement/actualites-2015/l-universite-paris-saclay-officiellement-creee.html Koordinaten:48° 42′ N, 2° 9′ W
En Organell (Diminutiv to Organ, also „Lütt Organ“) is en Unnerdeel vun en Zellen mit en sunnerliche Upgave. Wat en Organell akraat is, warrt unnerscheedlich defineert. Dat gifft Schrievers, de seggt, bloß Deele mit en Membran weern Organellen. Denn hören dor de Zellkarn, Mitochondern, de Golgi-Apparaat un dat Endoplasmaatsche Retikulum to. Annere faat den Begreep wat wieter un sluut dor ok annere Strukturen mit in, as de Zentriolen. Eenzellige Organismen hefft normolerwiese binnen in de Zellen keen Membrans un vundeswegen ok keen Organellen na de erste Definitschoon. Man liekers gifft dat Strukturen bi de Prokaryoten, de könnt in en wietern Sinn as Organellen upfaat weern. Dor warrt „Organell“ bruukt as Naam for komplexe Strukturen as Pietschen un Ogenplacken. Endosymbiontentheorie Organellen. Mehr Biller, Videos oder Audiodateien to’t Thema gifft dat bi Wikimedia Commons. Elektronenmikroskoopsche Originalbiller vun Zellorganellen De Zellen ehre Organellen, kortweg verklaart, mit Zellphysiologie C. A. Kerfeld, M. R. Sawaya, S. Tanaka S, et al: Protein structures forming the shell of primitive bacterial organelles,Science, Band=309, Nummer 573, 2005, Sieten 936–938 Herder Lexikon der Biologie. 1994